Diari Oficial de la Generalitat Valenciana


Sumari del DOGV 5209, del 01-03-2006 (2006/2013)

ORDE de 8 de febrer de 2006, de la Conselleria de Cultura, Educació i Esport per la qual es concedix una ajuda als estudiants que han obtingut Premi Extraordinari de Batxillerat corresponent al curs 2004-2005.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2013


Data del document
:   08-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * premi cultural
    * ensenyament secundari
    * alumne

ORDE de 8 de febrer de 2006, de la Conselleria de Cultura, Educació i Esport per la qual es concedix una ajuda als estudiants que han obtingut Premi Extraordinari de Batxillerat corresponent al curs 2004-2005. [2006/2013]  
L'Orde de 10 de juny del 2005 de la Conselleria de Cultura, Educació i Esport (DOGV d'11 de juliol de 2005) va convocar per a la Comunitat Valenciana els Premis Extraordinaris de les modalitats de Batxillerat, regulat per la Llei Orgànica 1/1990 de 3 d'octubre d'Ordenació del Sistema Educatiu, corresponents al curs 2004-2005.  
Realitzades les proves corresponents d'acord amb les instruccions contingudes en l'Orde esmentada anteriorment, i publicada la relació d'estudiants que han obtingut Premi Extraordinari per mitjà de la Resolució de 28 novembre del 2005 de la Direcció General d'Ensenyament (DOGV de 15 de desembre de 2005).  
Desitjant distingir els estudiants que han realitzat amb major brillantor els seus estudis de Batxillerat, la Llei 15/2005 de 26 de desembre (DOGV de 30 de desembre de 2005) de Pressupostos de la Generalitat Valenciana per a l'any 2006, contempla en la línia T3149000 la subvenció de 20358 euros, per als estudiants que han obtingut Premi Extraordinari de Batxillerat.  
Per tot això i fent ús de les atribucions que tinc conferides  
ORDENE  
Primer  
L'import global màxim destinat als Premis Extraordinaris de Batxillerat de la Comunitat Valenciana corresponents al curs acadèmic 2004-2005 ascendix a la quantitat de 20440 euros. El pagament de la present subvenció es farà a càrrec de l'aplicació pressupostària 54.83.80.798.06 línia de subvenció T3149000 del Pressupost de la Generalitat Valenciana per a l'exercici 2006.  
Segon  
Cada un dels estudiants que han obtingut el Premi Extraordinari de Batxillerat corresponent al curs 2004-2005 rebrà una ajuda de 500 euros, que serà abonada per mitjà de domiciliació bancària en el compte que els estudiants indiquen.  
Tercer  
Tenen dret a percebre esta ajuda els estudiants mencionats en la Resolució de 28 novembre de 2005 de la Direcció General d'Ensenyament (DOGV de 15 de desembre de 2005) per la qual s'adjudiquen 27 Premis Extraordinaris de Batxillerat.  
Disposició Final  
La present orde produirà efectes l'endemà de la seua publicació en el Diari Oficial de la Generalitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 8 de febrer de 2006  
El conseller de Cultura, Educació i Esport  
ALEJANDRO FONT DE MORA TURÓN